 Kano: Ọkùnrin mẹrin wọ gàù torí ìgbéyàwó orí Facebook Ni kia ti iroyin naa jade ni awọn ọlọpaa sharia ti n wa Sanusi Abdullahi Awọn to fi ẹsun kan wọn sọ pe ihuwasi wọn tako ẹsin Islam. Ọkọ iyawo ọhun, Sanusi Abdullahi, jẹwọ pe awada ni oun fi ba ọrẹ oun kan lori Facebook sọrọ pe oun yoo san owo ori rẹ pẹlu Dọla mẹrinlelaadọta lasiko eto igbeyawo ori ayelujara naa. Awọn olori ẹsin sọ pe yiyẹpẹrẹ eto igbeyawo ni ihuwasi wọn. Àwọn iròyin tì ẹ leè ní ìfẹ síí: Ipinlẹ Kano jẹ ọkan lara awọn ipinlẹ mejila ni ẹkùn Ariwa Naijiria to n lo ofin ẹsin Islam, ti a tun mọ si Sharia. Awọn ọlọpaa ẹsìn si maa n mojuto bi awọn eniyan ṣe n pa awọn ofin yii mọ si. Ọgbẹni Abdullahi sọ fun BBC pe awada ni ọrọ ti oun ati obinrin naa jọ sọ nipa igbeyawo lori Facebook. Lori Facebook yii kan naa ni ọkan lara awọn ọrẹ ọkunrin naa lori Facebook ti ṣe bi baba to fi iyawo fun ọkọ, awọn ọrẹ wọn meji to ku si ṣe ẹlẹri igbeyawo naa. Badagry ní ogún àjogúnbá tó pọ yàtọ sí òwò ẹrú Ọrọ yii sare tan kaakiri ori Facebook, eyi to mu ki awọn olori ẹsin o bu ẹnu ẹtẹ lu u, ti wọn si n kede pe ki wọn fi ofin mu wọn. Gbaju-gbaja olori ẹsin Islam nilu Kano, Sheik Nazifi Inuwa sọ fun BBC pe iṣẹlẹ naa ko ba ẹsin Islam mu. Ninu ẹsin Islam, awọn ọmọbinrin to jẹ onirinkurin tabi oniṣekuṣe lo maa n fi ara wọn fun ọkọ lai jẹ pe awọn obi tabi alagbatọ wọn fi ọwọ si i. Nkan ti Sanusi ati awọn ọrẹ rẹ ṣe jẹ iwa yẹyẹ... a ki i ṣe igbeyawo bẹ ẹ ninu ẹsin Islam. Fulani Kidnapping: Owó púpọ la san kí wọn tó fi mi sílẹ Abdullahi ati awọn ọrẹ rẹ ti ṣa asala fun ẹmi wsn bayii lẹyin ti awọn kan bẹrẹ si ni i fi atẹjiṣẹ ranṣẹ si wọn lori ẹrọ ibaraẹnisọrọ pe awọn yoo pa wọn. Ẹni kan ṣe ikọlu si i lọjọ Aje; iṣẹlẹ naa lo si mu ki oun ati awọn ọrẹ rẹ o jade nibi ti wọn fi ara pamọ si, ti wọn si fi ẹjọ sun awọn ọlọpaa ẹsin Hisbah. Wọn si ti tọrọ aforiji fun igbesẹ wọn. Á rọ wá lọrún tí wọn bá lè ṣí ibodè Lekki lọfẹẹ láàrọ Olori Hisbah ni Kano, Abaa Sufi sọ fun BBC pe oun ti gba ẹbẹ awọn ọkunrin naa, oun si ti kilọ fun wọn ki wọn o ma ṣe bẹ ẹ mọ. Ipinlẹ Borno ni obinrin ti ọrọ kan n gbe, wọn si ti ba oun naa wi. Ṣugbọn, ọrẹkunrin rẹ gan n gan ni iroyin sọ pe o ti fi silẹ bayi nitori iṣẹlẹ naa. : Awọn ọkunrin mẹẹrin ti wọ wahala nilu Kano nitori pe wọn ṣe ayederu eto igbeyawo lori opo ibaraẹnidọrẹ Facebook. 